《秋日与胡泉州会小山丛竹亭分韵得飞字》
宋代·王称

秋风江上早鸿飞，桂树团团影渐稀。此日尊前须尽醉，古来林下几人归。

青山乌帽情何恋，翠竹黄花愿不违。更爱山亭车马散，照人萝月自依依。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。